Bjedrichecy (AK/SN). Za wobydlersku rěčnu hodźinu w Bjedrichecach (Friedersdorf) njeje so nichtó přizjewił, kiž by chcył z Łazowskim wjesnjanostu rěčeć. Thomas Leberecht (CDU) bě njedawno wobydlerjow přeprosył, z nim wo temach rěčeć, kotrež jednotliwcow, cyłe swójby kaž tež towarstwa a dalšich jimaja. Při tym je na saněrowanje južneho pobrjoha při Slěbornym jězoru, problemy z wodu při busowym zastanišću po sylnych zliwkach abo přichod wjesneho domu, to rěka zetkanišća za wobydlerjow myslił. Tola Leberecht steješe před njewobsadźenymi stólcami, byrnjež přeprošenje na rěčnu hodźinu w medijach sčasom wozjewił. Tež tři štwórć hodźiny po zahajenju poskitka, popołdnju w 15 hodź., njebě hišće nichtó do gmejnskeho zarjada dóšoł, ani wjesny předstejićel ani wjesny radźićel a tež žadyn wobydler. Wjesnjanosta ma to za skomdźenu a njewužiwanu šansu.
szl_Latn